

**Konkursa nolikums**

“Radio e-veikala digitālās platformas izstrādes un programmēšanas pakalpojums”

**Iepirkuma identifikācijas numurs: RSLV-2025**

**Apstiprināts**, 2025.gada 23. jūlijā

SIA “RADIO SKONTO LV”

Valdes priekšsēdētājs Ivars Laimonis Embrekts

Rīga, 2025

**Saturs**

[1. Vispārīgā informācija. 3](#_Toc204175460)

[2. Piedāvājuma iesniegšanas un noformēšanas kārtība. 4](#_Toc204175461)

[3. Pretendenta kvalifikācijas prasības 4](#_Toc204175462)

[4. Iesniedzamie dokumenti 5](#_Toc204175463)

[5. Piedāvājuma vērtēšana 5](#_Toc204175464)

[6. Rezultātu paziņošanas kārtība 7](#_Toc204175465)

[7. Nolikuma pielikumi 7](#_Toc204175466)

[1. pielikums 8](#_Toc204175467)

[2. pielikums 10](#_Toc204175468)

[3. pielikums 11](#_Toc204175469)

[4. pielikums 12](#_Toc204175470)

[5. pielikums 13](#_Toc204175471)

[6. pielikums 16](#_Toc204175472)

# Vispārīgā informācija.

* 1. Iepirkums tiek rīkots saskaņā ar Ministru Kabineta (turpmāk – MK) 2017. gada 28. februāra noteikumiem Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”, un citu normatīvo aktu regulējumu Eiropas Savienības līdzfinansētajiem produktiem.
  2. Projekts tiks īstenots ievērojot 20.02.2025 MK noteikumus Nr. 119 “Eiropas Savienības Atveseļošanas un noturības mehānisma plāna 2.2. reformu un investīciju virziena "Uzņēmumu digitālā transformācija un inovācijas" 2.2.1.5.i. investīcijas "Mediju nozares uzņēmumu digitālās transformācijas veicināšana" pasākuma "Mediju nozares uzņēmumu procesu modernizēšana" īstenošanas noteikumi”.
  3. Uzaicinājums iesniegt piedāvājumu tiek publicēts Iepirkumu uzraudzības biroja mājas lapā [www.iub.gov.lv](http://www.iub.gov.lv).
  4. **Pasūtītājs:**

|  |  |
| --- | --- |
| Nosaukums: | SIA “RADIO SKONTO LV” |
| Vienotais reģistrācijas Nr.: | 44103054510 |
| Juridiskā adrese: | Krišjāņa Valdemāra iela 100, Rīga, LV-1013 |
| Kontaktpersona: | Jeļena Volkova |
| E-pasts: | [cfla@radioskonto.lv](mailto:cfla@radioskonto.lv) |
| Tālr.: | +371 22418800 |

* 1. **Iepirkuma priekšmets**: Radio e-veikala digitālās platformas izstrādes un programmēšanas pakalpojums (turpmāk – Pakalpojums) pasūtītāja projekta “Radio e-veikala izveide un RADIO SKONTO ētera vadības sistēmas atjaunināšana un pielāgošana radiostacijas digitālās transformācijas un ilgtspējas veicināšanai”, Nr. 2.2.1.5.i.0/1/24/A/CFLA/022, (turpmāk arī – Projekts) ietvaros, kas saņem atbalsta finansējumu Eiropas Savienības Atveseļošanas un noturības mehānisma plāna 2.2. reformu un investīciju virziena "Uzņēmumu digitālā transformācija un inovācijas" 2.2.1.5.i. investīcijas "Mediju nozares uzņēmumu digitālās transformācijas veicināšana" pasākuma "Mediju nozares uzņēmumu procesu modernizēšana" ietvaros.
  2. **Iepirkuma paredzamā līgumcena:** līdz183 000,00 EUR bez PVN.
  3. **Apmaksas kārtība:**  
     -15% avanss pirms darba uzsākšanas;  
     -15% pēc prototipa un dizaina izstrādes un saskaņošanas;  
     -20% tiek samaksāti 31.12.2025. ar nosacījumu, ka ir izstrādāti ne mazāk kā 50% digitālās platformas “Radio e-veikals” darbību nodrošinošo story (darba uzdevumu);  
     -30% šādā kārtībā: 30.04.2026. ar nosacījumu, ka Izpildītājs ir Pasūtītāja produkcijas vidē izvietojis un nodevis lietošanai notestētu digitālo platformu “Radio e-veikals”;  
     -20% no Pakalpojuma cenas tiek samaksāti līdz 20.06.2026. ar nosacījumu, ka digitālā platforma “Radio e-veikals” ir lietojama, darba spējīga un sasniegusi Projekta mērķi.
  4. **Līgums** par darbu veikšanu (saistību) pamatojoties uz šī iepirkuma rezultātiem tiks slēgts starp Pasūtītāju un Iepirkuma uzvarētāju kā galveno uzņēmēju (turpmāk – “Līgums” ).
  5. **Līguma izpildes termiņš:** 2026. gada 20. jūnijs.
  6. CPV kods: 72211000-7, Sistēmu un lietotāju programmatūras programmēšanas pakalpojumi.
  7. **Pieeja iepirkuma dokumentiem un papildu informācijas sniegšana:** Papildus informācijas apmaiņa starp Pasūtītāju un Ieinteresētajiem piegādātajiem notiek rakstiski, sūtot informāciju uz e-pastu [cfla@radioskonto.lv](mailto:cfla@radioskonto.lv). Informācija un atbildes uz jautājumiem tiks izsūtītas pa e-pastu divu darba dienu laikā.
  8. Piedāvājuma sagatavošanai pretendentam ir jāsaņem Tehniskā specifikācija (detalizētā), nosūtot pieprasījumu uz iepirkuma nolikumā norādīto e-pastu, jo tā tiek izsniegta tikai pēc pieprasījuma darba dienās no plkst. 9.00 līdz 17.00, ne vēlāk kā 1 (vienas) darba dienas laikā no pieprasījumu saņemšanas brīža. Uz citiem pretendentu jautājumiem atbildes tiks sniegtas ne vēlāk kā 2 (divu) darba dienu laikā. Piedāvājumi no pretendentiem, kas nav pieprasījuši Tehnisko specifikāciju (detalizētā), netiks izvērtēti.
  9. **Piedāvājuma derīguma termiņš**: 2025. gada 15. oktobris. Pasūtītājs ar Pretendentu var vienoties par piedāvājuma derīguma termiņa pagarināšanu.
  10. Visas iepirkuma dokumentācijā lietotās atsauces uz konkrētiem standartiem, precēm vai ražošanas iekārtām piegādātājs var aizstāt ar ekvivalentiem, iekļaujot informāciju, kas pierāda ekvivalenci.

# Piedāvājuma iesniegšanas un noformēšanas kārtība.

* 1. **Piedāvājuma iesniegšanas termiņš un adrese:** Piedāvājuma dokumenti šajā nolikumā norādītajā sastāvā iesniedzami **līdz 2025. gada 14. augustam plkst. 23:59** nosūtot uz e-pastu [cfla@radioskonto.lv](mailto:cfla@radioskonto.lv).
  2. Pēc piedāvājumu iesniegšanas noteiktā termiņa beigām piedāvājumi netiek pieņemti.
  3. Pasūtītāja pārstāvis reģistrē saņemtos piedāvājumus to iesniegšanas secībā.
  4. Pretendents ir tiesīgs iesniegt vienu piedāvājuma variantu.
  5. Piedāvājumam jābūt sagatavotam latviešu valodā, datora izdrukas veidā un skaidri salasāmam. Piedāvājuma dokumentos netiek veikti nekādi grozījumi, papildinājumi vai svītrojumi, kas nav atrunāti. Ja piedāvājuma dokumentos tiek izdarīti jebkādi grozījumi, papildinājumi vai svītrojumi, tiem ir jābūt apstiprinātiem ar parakstu(iem).
  6. Visi piedāvājuma pielikumi ir tā neatņemamas sastāvdaļas.
  7. Pasūtītājs var neņemt vērā informāciju, kas iekļauta dokumentos, kas nav noformēti atbilstoši normatīvajos aktos noteiktajām prasībām, izvērtējot katru konkrēto gadījumu.

# Pretendenta kvalifikācijas prasības

* 1. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
  2. Uz piedāvājuma iesniegšanas brīdi pretendents un tā saistītās personas vai pārstāvji nav iekļauti Eiropas Savienības sankciju sarakstos un uz tiem neattiecas neviena no ES sankciju regulām.
  3. Pretendents nav reģistrēts valstī, kas minēta Latvijas Republikas MK 2023.gada 27.jūnija noteikumos Nr.333 "Zemu nodokļu vai beznodokļu valstu un teritoriju saraksts".
  4. Pretendents nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta vai nav uzsākta tiesvedība par pretendenta darbības izbeigšanu, maksātnespēju vai bankrotu.
  5. Pretendentam Latvijā vai valstī, kurā tas reģistrēts nav nodokļu parādi, tajā skaitā valsts sociālo apdrošināšanas obligāto iemaksu parādi, kas kopsummā kādā no valstīm pārsniedz 150 eiro. Uz piedāvājuma iesniegšanas brīdi - izziņa, kas nav vecāka par 5 darba dienām.
  6. Pretendents nav saistīts ar Pasūtītāju likuma “Par nodokļiem un nodevām” izpratnē, un neatrodas interešu konfliktā saskaņā ar 2017.gada 28.februāra MK noteikumiem Nr.104 “Noteikumi par iepirkuma procedūru un tās piemērošanas kārtību pasūtītāja finansētajiem projektiem”.
  7. Pretendentam ne mazāk kā 3 (trīs) [[1]](#footnote-1) gadu pieredze.
  8. Pretendenta vidējais viena gada finanšu apgrozījums par pēdējiem trīs apstiprinātajiem pārskata gadiem ir **vismaz 400 000,00 EUR (četri simti tūkstoši eiro 00 centi)**.
  9. Pretendentam jābūt pieredzei iepriekšējos 3 (trīs) gados vismaz 3 (trīs) informācijas sistēmu izstrādē un pilnveidošanā, kuru vidējā līgumcena ir 100 000,00 EUR (viens simts tūkstoši eiro, 00 centi) (bez PVN), un katram no šiem līgumiem atsevišķi jābūt vērtībā ne mazāk kā 70 000,00 EUR (septiņdesmit tūkstoši, 00 centi) (bez PVN).
  10. Pretendentam jābūt pieredzei iepriekšējos 3 (trīs) gados, izstrādājot vismaz 2 (divas) sistēmas, kas ir individuāli programmētas un pielāgotas pasūtītāja vajadzībām.
  11. Pretendentam jābūt pieredzei iepriekšējos 3 (trīs) gados vismaz 2 (divu) līdzīgu sistēmu izstrādē, kurās (gan WEB, gan mobilajā versijā) ir realizēta iespēja lietotājiem iegādāties dažādus maksas pakalpojumus, tostarp abonementus un citus maksas pakalpojumus, ar skaidru un drošu norēķinu procesu.
  12. Pretendentam ir stabili finanšu un saimnieciskās darbības rādītāji, kurus, pamatojoties uz pēdējā apstiprinātā gada pārskata rezultātiem, raksturo **pozitīvs pašu kapitāls** un **likviditātes koeficients: apgrozāmie līdzekļi/īstermiņa saistības > 1,0.**

# Iesniedzamie dokumenti

* 1. Pieteikums (1. pielikums).
  2. Pretendenta pieredzes apraksts un atsauksmes (2. pielikums).
  3. Finanšu piedāvājums (3. pielikums).
  4. Apliecinājums par neatkarīgi izstrādātu piedāvājumu (4. pielikums).
  5. Platformas arhitektūras vizualizācija un apraksts, kā arī izstrādes tehnoloģiskais apraksts (Pretendenta sagatavotā brīvā formā).
  6. Platformas izstrādes līguma izpildes nodrošināšanas piedāvājums (Pretendenta sagatavotā brīvā formā).
  7. Izziņa no Valsts Ieņēmumu Dienesta atbilstoši nolikuma 3.5 punktam.
  8. Pilnvaras oriģināls vai Amatpersonas apstiprināta kopija, ja piedāvājumu paraksta pretendenta pilnvarotā persona.
  9. Pakalpojuma ieviešanas laika grafiks.

# Piedāvājuma vērtēšana

* 1. Piedāvājumu vērtēšanu iepirkuma komisija, turpmāk – Komisija, veic piecos posmos. Ja Pretendenta iesniegtais piedāvājums nekvalificējas kādā no turpmāk norādīto posmu prasībām (izņemot 1.posmu, kur Komisija izvērtē konstatēto neatbilstību nolikuma prasībām būtiskumu), tas tiek izslēgts no turpmākās dalības iepirkumā (t.i. nākamajā piedāvājumu izvērtēšanas posmā tas netiek vērtēts). Piedāvājumu izvērtēšanas posmi:
     1. **1. posms – Piedāvājumu noformējuma pārbaude -** Komisija pārbauda, vai piedāvājums sagatavots un noformēts atbilstoši nolikuma 2. punktā norādītajām noformēšanas prasībām.
     2. **2. posms – Pretendentu atlase -** Komisija pārbauda, vai pretendenta iesniegtie atlases dokumenti apliecina Pretendenta atbilstību nolikuma 3. punkta apakšpunktos norādītajām prasībām:

|  |  |  |
| --- | --- | --- |
| Nr. | Pretendenta kvalifikācijas prasības | Vērtēšana |
| 3.1. | Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. | Pasūtītājs pārbauda publiskā datu bāzē, piemēram, Lursoft pieejamo informāciju par Pretendenta reģistrāciju. |
| 3.2. | Uz piedāvājuma iesniegšanas brīdi pretendents un tā saistītās personas vai pārstāvji nav iekļauti Eiropas Savienības sankciju sarakstos un uz tiem neattiecas neviena no ES sankciju regulām. | Pasūtītājs pārbauda publiskās datubāzēs pieejamo informāciju un vai Pretendents ir iesniedzis parakstītu 1. pielikumu. |
| 3.3. | Pretendents nav reģistrēts valstī, kas minēta LR MK 2023.gada 27.jūnija noteikumos Nr.333 "Zemu nodokļu vai beznodokļu valstu un teritoriju saraksts". | Pasūtītājs pārbauda, vai pretendents nav reģistrēts valstī, kas minēta LR MK 2023.gada 27.jūnija noteikumos Nr.333 "Zemu nodokļu vai beznodokļu valstu un teritoriju saraksts". |
| 3.4. | Pretendents nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta vai nav uzsākta tiesvedība par pretendenta darbības izbeigšanu, maksātnespēju vai bankrotu; | Pasūtītājs pārbauda publiskā datu bāzē, piemēram, Lursoft pieejamo informāciju par Pretendentu. |
| 3.5. | Pretendents Latvijā vai valstī, kurā tas reģistrēts nav nodokļu parādi, tajā skaitā valsts sociālo apdrošināšanas obligāto iemaksu parādi, kas kopsummā kādā no valstīm pārsniedz 150 eiro. Uz piedāvājuma iesniegšanas brīdi - izziņa, kas nav vecāka par 5 darba dienām. | Pasūtītājs pārbauda, vai Pretendents ir izsniedzis izziņu ne vecāku par 5 darba dienām no Latvijas vai valsts, kurā tas reģistrēts Ieņēmumu Dienesta par nodokļu parādu neesamību, tajā skaitā valsts sociālo apdrošināšanas obligāto iemaksu parādi, kas kopsummā kādā no valstīm nepārsniedz 150 eiro. |
| 3.6. | Pretendents nav saistīts ar Pasūtītāju likuma “Par nodokļiem un nodevām” izpratnē, un neatrodas interešu konfliktā saskaņā ar 2017.gada 28.februāra MK noteikumiem Nr.104 “Noteikumi par iepirkuma procedūru un tās piemērošanas kārtību pasūtītāja finansētajiem projektiem”; | Pasūtītājs pārbauda, vai Pretendents ir iesniedzis parakstītu 4. pielikumu. |
| 3.7. | Pretendentam ne mazāk kā 3 (trīs)gadu pieredze. | Pasūtītājs pārbauda publiskā datu bāzē, piemēram, Lursoft pieejamo informāciju par Pretendenta reģistrācijas datumu. |
| 3.8. | Pretendenta vidējais gada finanšu apgrozījums pēdējos noslēgtajos 3 (trijos) finanšu gados (2022., 2023. un 2024. gadā) nav mazāks par 400 000,00 EUR. | Pasūtītājs pārbauda Pretendenta sniegtos finanšu datus 1. pielikumā, kā arī publiskā datu bāzē, piemēram, Lursoft pieejamo informāciju par finanšu apgrozījumu.  Ja Pretendenta pārskata gads neatbilst kalendārajam gadam, tad tas ir jānorāda kā vidējais finanšu apgrozījums par iepriekšējiem 3 (trim) pārskata gadiem. |
| 3.9. | Pretendentam jābūt pieredzei iepriekšējos 3 (trīs) gados vismaz 3 (trīs) informācijas sistēmu izstrādē un pilnveidošanā, kuru vidējā līgumcena ir 100 000,00 EUR (viens simts tūkstoši eiro, 00 centi) (bez PVN), un katram no šiem līgumiem atsevišķi jābūt vērtībā ne mazāk kā 70 000,00 EUR (septiņdesmit tūkstoši, 00 centi) (bez PVN). | Pasūtītājs pārbauda vai Pretendents ir iesniedzis parakstītu 2. Pielikumu.  Par katru iepirkuma nolikumā norādīto profesionālās pieredzes prasību jāiesniedz pakalpojuma saņēmēja izsniegta atsauksmes kopija. Atsauksmēs jānorāda izpildītais pakalpojumu apjoms (ieskaitot izmaksu apjomu), pakalpojumu izpildes laiks un apstiprinājums, ka pakalpojumi ir pilnībā pabeigti.  Ja nav iespējams saņemt rakstisku atsauksmi no pakalpojuma saņēmēja, Pretendents var iesniegt citus pieredzi apliecinošus dokumentus, piemēram, darbu pieņemšanas un nodošanas aktu kopijas vai citus dokumentus, ko izdevusi trešā persona (pakalpojuma saņēmējs), kas apliecina iepirkuma nolikumā norādīto prasību izpildi.  Pasūtītājs patur tiesības pārbaudīt atsauksmes un izvērtēt iesniegto dokumentu atbilstību noteiktajām prasībām un sadarbības kvalitātei, sazinoties ar pakalpojuma saņēmēju/ atsauksmes sniedzēju.  Aizpildot iepirkuma nolikuma pielikuma veidlapu (Pretendenta pieredzes apraksts), Pretendents nodrošina, lai tajā būtu iekļauta visa nepieciešamā informācija, kas pierāda iepirkuma nolikumā noteiktās minimālās pieredzes izpildi.  Lai apliecinātu, ka Pretendenta pieredze atbilst iepirkuma nolikumā izvirzītajām prasībām, Pretendents norāda tos projektus, kuros viņa noslēgtie līgumi vai uzņemtās saistības **līdz piedāvājuma iesniegšanas brīdim ir pilnībā izpildītas.** |
| 3.10. | Pretendentam jābūt pieredzei iepriekšējos 3 (trīs) gados, izstrādājot vismaz 2 (divas) sistēmas, kas ir individuāli programmētas un pielāgotas pasūtītāja vajadzībām. |
| 3.11. | Pretendentam jābūt pieredzei iepriekšējos 3 (trīs) gados vismaz 2 (divu) līdzīgu sistēmu izstrādē, kurās (gan WEB, gan mobilajā versijā) ir realizēta iespēja lietotājiem iegādāties dažādus maksas pakalpojumus, tostarp abonementus un citus maksas pakalpojumus, ar skaidru un drošu norēķinu procesu. |
| 3.12 | Pretendentam ir stabili finanšu un saimnieciskās darbības rādītāji, kurus, pamatojoties uz pēdējā apstiprinātā gada pārskata rezultātiem, raksturo pozitīvs pašu kapitāls un likviditātes koeficients: apgrozāmie līdzekļi/īstermiņa saistības > 1,0. | Pasūtītājs pārbauda Pretendenta sniegtos finanšu datus 1. pielikumā, kā arī publiskā datu bāzē, piemēram, Lursoft pieejamo informāciju. |

* + 1. **3. posms – Tehnisko piedāvājumu atbilstības pārbaude -** Komisija novērtē, vai platformas arhitektūras vizualizācija un apraksts, izstrādes tehnoloģiskais apraksts un tās izstrādes līguma izpildes nodrošināšanas piedāvājums atbilst nolikuma prasībām.
    2. **4. posms – Prezentācija -** Komisija uzaicina Pretendentus, kuru tehniskie piedāvājumi atbilst prasībām, prezentēt to klātienē Pasūtītāja telpās Krišjāņa Valdemāra ielā 100, Rīgā vai attālināti *Zoom* platformā.
    3. **5. posms – Piedāvājumu vērtēšana:**
       1. Komisija izvērtē, vai Pretendenta iesniegtais finanšu piedāvājums atbilst konkursa nolikuma noteiktajām prasībām, un pārbauda, vai finanšu piedāvājumā nav aritmētisko kļūdu, kuras izlabo, par to paziņojot Pretendentam.
       2. Komisija no visiem iepriekšējo izvērtēšanas posmu prasībām atbilstošajiem piedāvājumiem nosaka saimnieciski izdevīgāko piedāvājumu saskaņā ar Cenas un kvalitātes novērtēšanas metodoloģiju, kas atspoguļota nolikuma 6. pielikumā.
  1. Pasūtītājs piedāvājumu novērtēšanu veic atbilstoši nolikumā noteiktajiem kritērijiem. Vērtēšanā tiks izmantota pretendenta piedāvājumā ietvertā informācija. Iepirkuma komisijas locekļi, individuāli vērtējot piedāvājumus, pamato punktu samazinājumu.
  2. Par saimnieciski visizdevīgāko piedāvājumu atzīst to piedāvājumu, kurš ieguvis vislielāko punktu skaitu, rēķinot to kā vidējo aritmētisko punktu skaitu no visu komisijas locekļu piešķirto vērtējumu kopsummas.
  3. Gadījumā, ja vismaz divu piedāvājumu novērtējums ir vienāds, izšķirošais piedāvājuma izvēles kritērijs ir pakalpojuma līgumcena.
  4. Komisija turpmāk piedāvājumu neizskata un attiecīgo Pretendentu izslēdz no turpmākās dalības konkursā gadījumā, ja konstatē jebkuru no turpmāk minētajiem apstākļiem:
     1. piedāvājums neatbilst kādai nolikumā noteiktajai prasībai un attiecīgā neatbilstība nav uzskatāma par formālu, ievērojot samērīguma principu;
     2. vidējais vērtējums par platformas arhitektūras vizualizāciju, tās aprakstu, kā arī izstrādes tehnoloģisko aprakstu ir 10 (desmit) vai mazāk punkti;
     3. piedāvājums tiek atzīts par nepamatoti lētu;
     4. Pretendents ir iesniedzis nepatiesu informāciju vai vispār nav iesniedzis pieprasīto informāciju.

# Rezultātu paziņošanas kārtība

* 1. Pasūtītājs 5 (piecu) darbdienu laikā pēc lēmuma pieņemšanas vienlaikus informēs visus pretendentus par pieņemto lēmumu attiecībā uz iepirkuma līguma slēgšanu, kā arī informāciju izvietos IUB mājaslapā www.iub.gov.lv.
  2. Pasūtītājs informāciju par rezultātiem nosūtīs elektroniski uz kontaktiem, kas norādīti pretendenta piedāvājumā.
  3. Pasūtītājs ir tiesīgs jebkurā brīdī pārtraukt Iepirkuma procedūru.

# Nolikuma pielikumi

1. Pielikums – Pieteikums iepirkumam
2. Pielikums – Pretendenta pieredzes apraksts
3. Pielikums – Finanšu piedāvājums
4. Pielikums – Apliecinājums par neatkarīgi izstrādātu piedāvājumu
5. Pielikums – Tehniskā specifikācija (vispārīga)
6. Pielikums – Cenas un kvalitātes novērtēšanas metodoloģija

# 1. pielikums

**Pieteikums iepirkumam**

“Radio e-veikala digitālās platformas izstrādes un programmēšanas pakalpojums”

(ID Nr. RSLV-2025)

|  |  |
| --- | --- |
|  |  |
|  | Pretendenta nosaukums |
|  | Vienotais reģistrācijas numurs |
|  |  |
| Pretendenta likumiskā vai pilnvarotā pārstāvja amats (statuss), vārds un uzvārds | |
|  | |
|  | Pārstāvības pamats |

(turpmāk – Pretendents), ar šā pieteikuma iesniegšanu piesakās dalībai iepirkumā **“Radio e-veikala digitālās platformas izstrādes un programmēšanas pakalpojums” (ID. Nr. RSLV-2025)**, (turpmāk – Iepirkums).

1. **Pretendenta apliecinājumi**. Pretendents apliecina, ka:
   1. Pretendents ir iepazinies ar Iepirkuma noteikumiem, piekrīt piedalīties Iepirkumā un garantē Iepirkuma noteikumos izklāstīto prasību izpildi. Iepirkuma noteikumi Pretendentam ir skaidri un saprotami;
   2. Pretendents apliecina, ka uz piedāvājuma iesniegšanas brīdi tas, tā saistītās personas vai pārstāvji nav iekļauti Eiropas Savienības sankciju sarakstos un neattiecas uz tiem neviena no ES sankciju regulām. Pretendents apņemas nekavējoties informēt Pasūtītāju, ja šāda situācija mainās iepirkuma procedūras vai līguma izpildes laikā.
   3. Visa informācija un dokumentācija, kas iesniegta dalībai Iepirkumā ir patiesa un Pasūtītājs to var pārbaudīt attiecīgajās institūcijās;
   4. Pretendenta rīcībā ir nepieciešamie cilvēkresursi, tehniskais aprīkojums, instrumenti, iekārtas, tehnika un materiāli Iepirkumā paredzēto darbu sekmīgai veikšanai;
   5. Pretendents nav reģistrēts valstī, kas minēta Latvijas Republikas MK 2023.gada 27.jūnija noteikumos Nr.333 "Zemu nodokļu vai beznodokļu valstu un teritoriju saraksts".
   6. Pretendentam nav pasludināts maksātnespējas process, nav apturēta vai pārtraukta Pretendenta saimnieciskā darbība, nav uzsākta tiesvedība par Pretendenta bankrotu un nevar tikt konstatēts, ka līdz Iepirkuma līguma izpildes paredzamajam beigu termiņam Pretendents būs likvidēts;
   7. Pretendents ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā;
   8. Pretendents nav saistīts ar Pasūtītāju likuma “Par nodokļiem un nodevām” izpratnē, un neatrodas interešu konfliktā saskaņā ar 2017.gada 28.februāra MK noteikumiem Nr.104 “Noteikumi par iepirkuma procedūru un tās piemērošanas kārtību pasūtītāja finansētajiem projektiem”;
   9. Pretendentam Latvijā vai valstī, kurā tas reģistrēts nav nodokļu parādi, tajā skaitā valsts sociālo apdrošināšanas obligāto iemaksu parādi, kas kopsummā kādā no valstīm pārsniedz 150 eiro;
   10. Pretendentam ir ne mazāk kā 3 gadu pieredze;
   11. Piedāvājums ir derīgs un ir spēkā līdz 2025. gada 15. oktobrim.
2. **Pretendenta dati**.

|  |  |  |  |  |  |
| --- | --- | --- | --- | --- | --- |
| 2.1. | Pretendenta juridiskā  adrese: | |  | | |
| 2.2. | Pretendenta faktiskā  adrese: | |  | | |
| 2.3. | Pārstāvībai Iepirkumā pilnvarotā persona | | | | |
| 2.3.1. | Vārds, uzvārds, amats: | |  | | |
| 2.3.2. | Tālruņa nr.: |  | | Faksa nr.: |  |
| 2.3.3. | E-pasta adrese: | |  | | |
| 2.4. | Līguma slēgšanai pilnvarotā persona | | | | |
| 2.4.1. | Vārds, uzvārds, amats: | |  | | |
| 2.4.2. | Tālruņa nr.: |  | | Faksa nr.: |  |
| 2.4.3. | E-pasta adrese: | |  | | |

1. **Pretendenta finanšu stāvoklis.** Pretendenta finanšu dati un pieredze.

|  |  |
| --- | --- |
| Apgrozījums 2022. gadā, eiro |  |
| Apgrozījums 2023. gadā, eiro |  |
| Apgrozījums 2024. gadā, eiro |  |
| Vidējais apgrozījums pēdējos trīs apstiprinātajos pārskata gados, eiro |  |
| Pašu kapitāls \_\_\_\_\_\_\_\_ gadā, eiro (pēdējā apstiprinātā gada pārskata bilance) |  |
| Likviditātes koeficients: apgrozāmie līdzekļi/īstermiņa saistības \_\_\_\_\_\_\_\_ gadā, eiro (pēdējā apstiprinātā gada pārskata bilance) |  |

Amatpersona (vai pretendenta pilnvarotā persona):

|  |  |  |
| --- | --- | --- |
|  |  |  |
| /vārds, uzvārds/ | /amats/ | /paraksts/ |

# 2. pielikums

**Pretendenta pieredzes apraksts**

“Radio e-veikala digitālās platformas izstrādes un programmēšanas pakalpojums”

(ID Nr. RSLV-2025)

1. **Vismaz 3 informācijas sistēmu izstrāde un pilnveidošana iepriekšējos 3 gados ar vidējo līgumcenu 100 000 EUR (bez PVN) (katram no šiem līgumiem atsevišķi jābūt vērtībā ne mazāk kā 70 000 EUR (bez PVN)).**

*Lūdzam tabulā precīzi norādīt tikai to informāciju, kas apliecina personas atbilstību iepirkuma nolikuma 3.9. punktā noteiktajām prasībām*

|  |  |  |
| --- | --- | --- |
| Periods no - līdz | Projekta nosaukums, īss būtības apraksts, summa u.c. informācija, kas pretendenta ieskatā apliecina projekta atbilstību izvirzītajām prasībām | Pasūtītājs (nosaukums, kontaktinformācija) |
|  |  |  |
|  |  |  |
|  |  |  |

*Pievienojamie dokumenti - pasūtītāja atsauksme.*

1. **Vismaz 2 sistēmu, kas ir individuāli programmētas un pielāgotas pasūtītāja vajadzībām, izstrāde iepriekšējos 3 gados.**

*Lūdzam tabulā precīzi norādīt tikai to informāciju, kas apliecina personas atbilstību iepirkuma nolikuma 3.10. punktā noteiktajām prasībām*

|  |  |  |
| --- | --- | --- |
| Periods  (datumi  no – līdz) | Projekta nosaukums, īss būtības apraksts u.c. informācija, kas pretendenta ieskatā apliecina projekta atbilstību izvirzītajām prasībām | Pasūtītājs (nosaukums, kontaktinformācija) |
|  |  |  |
|  |  |  |

*Pievienojamie dokumenti - pasūtītāja atsauksme.*

1. **Vismaz 2 sistēmu, kas nodrošina maksas pakalpojumu iegādi (gan WEB, gan mobilajā versijā), izstrāde iepriekšējos 3 gados.**

*Lūdzam tabulā precīzi norādīt tikai to informāciju, kas apliecina personas atbilstību iepirkuma nolikuma 3.11. punktā noteiktajām prasībām*

|  |  |  |
| --- | --- | --- |
| Periods  (datumi  no – līdz) | Projekta nosaukums, īss būtības apraksts u.c. informācija, kas pretendenta ieskatā apliecina projekta atbilstību izvirzītajām prasībām | Pasūtītājs (nosaukums, kontaktinformācija) |
|  |  |  |
|  |  |  |

*Pievienojamie dokumenti - pasūtītāja atsauksme.*

Amatpersona (vai pretendenta pilnvarotā persona):

|  |  |  |
| --- | --- | --- |
|  |  |  |
| /vārds, uzvārds/ | /amats/ | /paraksts/ |

# 3. pielikums

**Finanšu piedāvājums**

“Radio e-veikala digitālās platformas izstrādes un programmēšanas pakalpojums”

(ID Nr. RSLV-2025)

|  |  |
| --- | --- |
|  |  |
|  | Pretendenta nosaukums |
|  | Vienotais reģistrācijas numurs |

iesniedz šādu finanšu piedāvājumu iepirkumā “Radio e-veikala digitālās platformas izstrādes un programmēšanas pakalpojums” (ID Nr. RSLV-2025)

1. Kopējā piedāvātā līgumcena: EUR \_\_\_\_\_\_\_\_\_, (summa vārdiem) bez PVN;
2. Piedāvātais darbu veikšanas termiņš: \_\_\_\_\_\_\_ mēneši;

Amatpersona (vai pretendenta pilnvarotā persona):

|  |  |  |
| --- | --- | --- |
|  |  |  |
| /vārds, uzvārds/ | /amats/ | /paraksts/ |

# 4. pielikums

**Apliecinājums par neatkarīgi izstrādātu piedāvājumu**

“Radio e-veikala digitālās platformas izstrādes un programmēšanas pakalpojums”

(ID Nr. RSLV-2025)

Ar šo, sniedzot izsmeļošu un patiesu informāciju, \_\_\_\_\_\_

*(Pretendenta nosaukums, reģ. Nr).*

(turpmāk – Pretendents) attiecībā uz konkrēto iepirkuma procedūru apliecina, ka:

1. Pretendents ir iepazinies un piekrīt šī apliecinājuma saturam.
2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.
3. Pretendenta iepirkuma piedāvājumu ir parakstījusi/šas pretendenta pilnvarotā/ās persona/s.
4. Pretendents informē, ka ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām. Pretendentam ne ar vienu konkurentu nav bijusi saziņa attiecībā uz:
   1. cenām;
   2. cenas aprēķināšanas metodēm, faktoriem (apstākļiem) vai formulām;
   3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
   4. tādu piedāvājuma iesniegšanu, kas neatbilst iepirkuma prasībām;
   5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
5. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
6. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma un pretendentam var tikt piemērota izslēgšana no dalības iepirkuma procedūrā.

Amatpersona (vai pretendenta pilnvarotā persona):

|  |  |  |
| --- | --- | --- |
|  |  |  |
| /vārds, uzvārds/ | /amats/ | /paraksts/ |

# 5. pielikums

**Tehniskā specifikācija (vispārīga)**

“Radio e-veikala digitālās platformas izstrādes un programmēšanas pakalpojums”

(ID Nr. RSLV-2025)

Piedāvājuma sagatavošanai pretendentam ir jāsaņem Tehniskā specifikācija (detalizētā), nosūtot pieprasījumu uz iepirkuma nolikumā norādīto e-pastu, jo tā tiek izsniegta tikai pēc pieprasījuma darba dienās no plkst. 9.00 līdz 17.00, ne vēlāk kā 1 (vienas) darba dienas laikā no pieprasījumu saņemšanas brīža. Uz citiem pretendentu jautājumiem atbildes tiks sniegtas ne vēlāk kā 2 (divu) darba dienu laikā.

**Radio e-veikala prasību vispārīgs apraksts:**

|  |  |
| --- | --- |
| E-veikala mērķi | Pārdot radiostaciju piedāvātos produktus un pakalpojumus kā Latvijā, tā arī citur pasaulē. Platforma radiostacijas digitālās transformācijas veicināšanai un ilgtspējas nodrošināšanai, palielinot radiostacijas sniegto reklāmas pakalpojumu sasniedzamību, e-komercijas ienākumus un samazinot komercdarbības ietekmi uz vides un resursu patēriņu |
| E-veikala lietojamība | Visās ierīcēs: datori, planšetdatori, mobilās ierīces.  Lietojamība 24 stundas diennaktī, lietojams neizejot no mājas un brīvdienās; no jebkuras vietas (kurā ir pieejams internets). |
| E-veikala saturs | **Produkti un pakalpojumi, t.sk. digitālie:**   * reklāma radio ēterā, t.sk. konkursi; * tiešraižu un playlistu monetizācijas veidi; * raidījumu, podkāstu sponsorēšana, monetizācijas veidi; * digitālās audio reklāmas (reklāmas ievietošana tiešraides straumēšanas laikā, playlistēs, podkāstos); * digitālās reklāmas veidi mājaslapā, aplikācijā: baneri, reklāmraksti u.c. * reklāmas izvietojums radio sociālajos tīklos un citās platformās ārpus web un app (Youtube, Spotify u.c.); * specializēti radošie projekti; * personalizēti radio kanāli, playlistes - lietotāju pielāgoti radio kanāli, kas balstīti uz klausītāju preferencēm un vēlmēm; * digitālās dāvanu kartes (piemēram, sveiciens ēterā, to   automatizēta piegāde klientam)   * biļetes uz pasākumiem, koncertiem u.c. * audio ierakstu pasūtīšana, balss paraugi * podkāstu studijas īre * u.c. radio pakalpojumi   **Ziedošanas platforfma** – iespēja palīdzēt tiem, kam nepieciešams, ziedojot naudas līdzekļus, iekļaut ziedotāju vārdus mājaslapā  **Merch produkti** – radio promotējoši suvenīri – apdrukāti apģērbi, krūzes, utt.. Integrēt ar starpnieku sistēmu, vēlams bez noliktavas sistēmas, pakalpojumu pamatā sniedz starpnieki.  **Informatīva sadaļa reklāmdevējiem**, piem, informācija par auditoriju, kāpēc radio reklāma, klientu atsauksmes, case study, reklāmas pieteikuma forma  **Akcijas/ Īpaši piedāvājumi**  Izstrādātājam ir jāsniedz konsultācijas par efektīvu sniegto produktu izvietojumu mājaslapā u.c. satura sadaļām, gatava e-veikala produktu un pakalpojumu izvietojuma struktūra, iespējams mainoties sadaļām, to nosaukumiem un sastāvam. |
| Iekļautie moduļi | **Maksājumu modulis**: tiešsaistes maksājumu sistēmu integrācija. Digitālie produkti tiek pirkti pašapkalpošanās formātā. Norēķinu veids – gan priekšapmaksa, gan pēcapmaksa, rēķini, to izsūtīšana u.c. Kad tā veikta, klients augšupielādē reklāmas objektu (faili, baneri u.c.) sistēmā. Iekļauta iespēja apkopot reklāmdevēju informāciju – budžetus, izvietošanas regularitāti u.c.  **Piegādes un loģistikas modulis**: Nodrošina piegādes iespējas, tostarp integrāciju ar dažādām piegādes kompānijām, piegādes izmaksu aprēķinu un izsekošanu.  **Produktu katalogs un pārvaldības modulis**: Palīdz pārvaldīt produktu sarakstus, kategorijas, filtrēšanas iespējas, inventāra pārvaldību un produkta aprakstus.  **Lietotāju kontu un reģistrācijas modulis**: Pārvalda lietotāju reģistrāciju, pieteikšanos, paroles atjaunošanu un klientu kontu pārvaldību.  **SEO un mārketinga modulis**: Nodrošina rīkus SEO optimizācijai, kā arī mārketinga kampaņu vadīšanai, e-pasta mārketingam un sociālo tīklu integrācijai.  **Analītikas un atskaišu modulis**: Sniedz pārskatus par pārdošanas datiem, klientu uzvedību, trafiku un citām svarīgām metrikām, lai palīdzētu pieņemt informētus biznesa lēmumus.  **Drošības modulis:** nodrošina datu drošību, veikt visu nepieciešamo pasākumu veikšana GDPR prasību nodrošināšanai (sīkdatnes u.c.)  **Vairāku valodu un valūtu atbalsta modulis**: Nodrošina e-veikalu darbību dažādās valodās un valūtās, lai sasniegtu starptautisku auditoriju.  **Klientu apkalpošanas modulis**: Piedāvā rīkus klientu atbalstam, piemēram, tiešsaistes čatu (chatbot), atbalsta biļešu sistēmu un biežāk uzdoto jautājumu (BUJ) sadaļu.  **Pircēju lojalitātes modulis**: pircēju lojalitātes programma  Un citi izstrādātāja ieteiktie moduļi, kas nepieciešami e-veikala efektīvai pārvaldei |
| E-veikala (izņemot satura aizpildījuma) dizaina un lietotāju pieredzes prasības, wireframe izstrāde | Izstrādāt atbilstoši labai un efektīvai lietotāju pieredzes praksei atbilstošu e-veikala vizuālo dizainu, stila vadlīnijas un lietotāja pieredzes (UX) dizainu, nodrošinot lietotājiem kvalitatīvu produktu iegādes pieredzi.  Pilnveidot Tehniskajā specifikācijā (detalizētā) iekļautos e-veikala wireframe, atbilstoši izstrādes procesā veiktajām izmaiņām |
| Funkcionalitātes prasības | Ātrdarbība, nepārtrauktība |
| Iespēja izsūtīt paziņojumus klientiem par jauniem piedāvājumiem– manuāli un automatizēti |
| Iespēja lietotājiem pieteikties e-veikala jaunumiem (subscribe), saņemšanai e-pastā |
| Ir tumšā versija |
| E-veikalam jābūt viegli un ērti administrējamam, piemēram, administratori paši var mainīt sadaļu nosaukumus, pievienot jaunas sadaļas, pievienot produktu, to aprakstus u.c. |
| Satura, piemēram, produktu izvietojuma secības rediģēšana gan manuāla, gan automatizēta pēc kādiem kritērijiem/ algoritmiem, piemēram, pirktākais, skatītākais u.c. Visās sadaļās jāparedz kategorijas |
| Integrācija | Izstrādātājam obligāti jāveic klienta uzņēmuma biznesa procesu analīze, lai pareizi integrētu e-veikalu ar uzņēmuma sistēmām - grāmatvedības, CRM, radio reklāmas ēterā plānošanas sistēmām, mājaslapu un aplikāciju.  Obligāta sistēmu savstarpējās mijiedarbības jeb arhitektūras izveide  Platformas integrācijas ar servisiem (SMS, piegādes pakalpojumi (Omniva) un t.), norēķinu sistēmām |
| Infrastruktūras izveide | GitLab, CI/CD, Deploy uz testa un produkcijas vides |
| Platformas CORE izstrāde un testēšana, to procesi | Front-end, back-end izstrāde, integrācijas, SEO u.c. Automatizētas testēšanas izstrāde |
| Datu migrācijas process | Iekļaut datu migrācijas iespēju (bildes, produktu informācija, apraksts, cenas u.c.) |
| E-veikala veiktspējas uzraudzība un testēšana | Veikt testēšanu e-veikala veiktspējas nodrošināšanai atbilstoši Tehniskajai specifikācijai (detalizētā). |
| Prototips | Obligāta prototipa izveide ar mērķi jau izstrādes procesā un pirms nodošanas gala lietotājam nodrošinātu e-veikala dizaina (izņemot satura aizpildes) un funkcionalitātes kļūdu novēršanu |
| Sistēmas lietotāju (adiministratoru) apmācības | Novadīt apmācības klienta darbiniekiem un sagatavot video pamācību jeb rokasgrāmatu sistēmas lietošanai, kas ievietota sistēmas administrācijas pusē. Tās mērķis – noskatoties video pamācību, jebkurš prot lietot e-veikala sistēmu, izvietot tajā informāciju, uzturēt to. |

# 6. pielikums

**Cenas un kvalitātes novērtēšanas metodoloģija**

“Radio e-veikala digitālās platformas izstrādes un programmēšanas pakalpojums”

(ID Nr. RSLV-2025)

1. Piedāvājumu izvērtēšanas kritēriji:

|  |  |
| --- | --- |
| **Novērtējums kritēriji** | **Salīdzinošā svars, ņemot vērā ekonomisko lietderību** |
| 1. kritērijs — Platformas izstrādes un ieviešanas cena EUR bez PVN (V1) | V1=30 |
| 2. kritērijs – Platformas arhitektūras vizualizācija un apraksts, kā arī izstrādes tehnoloģiskais apraksts (V2) | V2=40 |
| 3. kritērijs -Platformas izstrādes līguma izpildes nodrošināšanas piedāvājums (V3) | V3=30 |
| **Saimnieciskā lietderība (S)** | S=100 |

1. Kritēriju vērtēšanas procedūra: piedāvājuma saimnieciskā efektivitāte (S) tiek aprēķināta, saskaitot kritēriju punktus.

*S=V1+V2+V3*

|  |  |  |  |
| --- | --- | --- | --- |
| **Kritērija Nr.** | **Kritērijs un punktu piešķiršanas**  **noteikšanas apraksts** | **Maksimāli saņemamais punktu**  **skaits no**  **100** | **Punktu skaita aprēķins un piešķiršanas metodika** |
| V1 | Platformas izstrādes un ieviešanas cena EUR bez PVN | 30 | Punktu skaits kritērijā tiek aprēķināts, dalot zemāko piedāvāto cenu ar vērtējamā pretendenta piedāvāto cenu, un iegūtais rezultāts tiek reizināts ar attiecīgo punktu skaitu par konkrēto kritēriju: V1 = (V1 zemākā / V1 vērtējamā) x 30  Kur:  **V1 zemākā** – zemākā piedāvātā cena;  **V1 vērtējamā** – pretendenta piedāvātā cena, kuru vērtē. |
| V2 | Platformas arhitektūras vizualizācija un apraksts, kā arī izstrādes tehnoloģiskais apraksts | 40 | **40 punkti** tiek piešķirti, ja pretendenta piedāvājums ir aprakstīts detalizēti un skaidri, iekļaujot:   1. **uz Tehnisko specifikāciju balstītu sistēmas arhitektūras aprakstu un vizualizāciju, kā arī platformas izstrādes tehnoloģisko risinājumu aprakstu**, kas tiks izmantoti platformas izstrādē, norādot rīkus, kurus paredz izmantot, tajā skaitā, iespējamās maksājumu sistēmas, trešo pušu servisus u.c.; 2. **testēšanas procesa aprakstu,** tajā skaitā sistēmas kvalitātes nodrošināšanas un kļūdu labošanas mehānismus.   **20 punkti** tiek piešķirti, ja arhitektūras vizualizācija, tās apraksts, platformas izstrādes tehnoloģiskais apraksts ir vispārīgs un loģisks, taču trūkst detaļu un/vai tas ietver pretrunīgu informāciju attiecībā uz ar Tehniskās specifikācijas prasībām. Testēšanas procesu apraksts ir vispārīgs, tajā trūkst detalizācijas.  **0 punkti** tiek piešķirti, ja arhitektūras vizualizācija, tās apraksts, platformas tehnoloģisko risinājumu apraksts sniedz tikai pamata informāciju un/vai satur būtiskas pretrunas ar Tehniskās specifikācijas prasībām. Testēšanas procesu apraksts satur tikai pamata informāciju. |
| V3 | Platformas izstrādes līguma izpildes nodrošināšanas piedāvājums | 30 | **30 punkti** tiek piešķirti, ja pretendents piedāvā skaidru, plašu piedāvājumu rīku kopumu, kas ļaus nodrošināt platformas izstrādes līguma izpildi augstā kvalitātē, noteiktajos termiņos, iekļaujot:   1. **garantijas piedāvājumu par līguma izpildes kvalitāti un termiņiem**, piemēram, iespēju nodrošināt apdrošināšanas polises noformēšanu, bankas garantiju vai līdzvērtīgu risinājumu 2. **sistēmas izstrādes un ieviešanas laika plānu;** 3. **potenciālo risku identifikāciju un piedāvājumu to mazināšanai vai novēršanai līguma izpildes gaitā**.   **15 punkti** tiek piešķirti, ja pretendenta piedāvājums ir vispārīgs, bez konkrētiem vai detalizētiem līguma izpildes procesa nodrošināšanas risinājumiem, piedāvāto rīku kopums ir ierobežots un nav pietiekami pamatots, garantijas sniegšanas piedāvājums ir nepilnīgs un nepietiekams.  **0 punkti** tiek piešķirti, ja piedāvājumā nav iekļauts garantijas piedāvājums, un ieviešanas laika plāns un riska novēršanas pasākumi nesniedz pārliecību par pretendenta izpratni par platformas izstrādes procesa plānošanu un vadību. |

1. Šeit un turpmāk ar iepriekšējiem trīs gadiem tiek saprasts 2022., 2023., 2024. un 2025.gads līdz piedāvājuma iesniegšanas dienai. [↑](#footnote-ref-1)